বগুড়া সংবাদ ডট কম (শেরপুর প্রতিনিধি কামাল আহমেদ): মোবাইল ফোনে ২০টাকার রিচার্জের পরিচয়ে খুলনার কলেজ ছাত্রী সুন্দরী মুন্নীর দীর্ঘ ৪ বছরের প্রেম ও বিয়ে প্রতারণায় প্রায় ২৫ লাখ টাকা খুইয়ে সর্বশান্ত হয়েছেন বগুড়ার শেরপুরের বিশালপুরের বকুল। এ নিয়ে এলাকায় বেশ চাঞ্চল্যতা ও কৌতুহলের সৃষ্টি হয়েছে। প্রতারণার শিকার বকুলের বর্ণনায় জানা যায়, শেরপুরের বিশালপুর ইউনিয়নের পাচঁদেওলী গ্রামের মৃত আবির হোসেনের ছেলে মোঃ ফিরোজ হোসেন বকুলের সাথে খুলনা’র ডুমুরিয়া উপজেলার আড়শনগর গ্রামের হামিদুল ওরফে আব্দুল হামিদ সরদারের এলাকায় একটি কলেজে ইন্টারমিডিয়েট ক্লাশে লেখাপড়া অবস্থায় প্রায় ৪ বছর পূর্বে মোবাইল ফোনে প্রেমের সম্পর্ক হয়। এরপর থেকেই মুন্নী বকুলকে বিয়ের আশ্বাস দিয়ে তার লেখাপড়া চালানোর অনুরোধ করে এবং লেখাপড়ার খরচ চালানোর পাশাপাশি তার গরীব পরিবারের ভোরণ পোশনের দায়ভারও চাপিয়ে দেয় বকুলের উপর। প্রেমিকার সুন্দর বচনভঙ্গী ও আকুতি বিনয়ে আকৃষ্ট হয়ে এবং নিজে অশিক্ষিত হলেও ভবিষ্যত বৌ শিক্ষিত হবে মর্মে সেই আনন্দে মুন্নীর লেখাপড়ার জন্য বকুল নিজে খুলনায় গিযে খুলনা সিটি পলিটেকনিক্যাল কলেজে ভর্তি করে দিয়ে আসি এবং তার মাসিক খরচ বাবদ প্রতি মাসে ১৫-২০ হাজার করে টাকা পাঠাতে থাকে ৪ বছর যাবত। সেই সাথে মুন্নীর পরিবারের অন্যান্য সদস্যদের চাউল-ডাল কেনা সহ নগদ অর্থও পাঠানোর পাশাপাশি প্রতি বছর কোরবানীর ঈদে আমার পরিবারের মতো তার পরিবারেও কাপড়চোপড় ও কোরবানী ক্রয়ের জন্য টাকাও পাঠায় বলে জানিয়েছেন এই ভুক্তভোগী বকুল মিয়া।